Личности, свързани с Руско-турската война (1877-1878)
Това е списък на личности, свързани с Руско-турската война (1877 – 1878).

Военни

Русия 
 Йосиф Гурко, командващ Предния отряд / настъплението към Стара планина и Тракия през лятото на 1877 г. / и Западния отряд / настъплението към гр. София през зимата на 1877/1878 г. /.
 Валериан Дерожински, командир на Стрелкова бригада, командващ на Габровския отряд, който охранява връх Шипка през юли 1877 г.
 Михаил Драгомиров, командир на XIV Пехотна дивизия, командващ десанта при гр. Свищов
 Казимир Ернрот, командир на XI Пехотна дивизия
 Николай Криденер, командир на IX Армейски корпус, началник на Западния отряд, командващ превземането на гр. Никопол и втората атака срещу гр. Плевен
 Петър Святополк-Мирски, командир на една от частите в битката при с. Шейново
 Михаил Николаевич, главнокомандващ на Задкавказкия театър на военните действия
 Константин Никифоров, подпоручик в XXVI Артилерийска бригада, след Освобождението военен министър на Княжество България
 Николай Николаевич, главнокомандващ на Балканския театър на военните действия
 Александър Александрович, командир на Източния Руски отряд
 Фьодор Радецки, командир на VIII Армейски корпус, командващ отбраната на връх Шипка през септември 1877 г. и настъплението на Южния отряд при с. Шейново през 1878 г.
 Михаил Скобелев, командващ колона при гр. Ловеч, Пехотна дивизия при гр. Плевен и с. Шейново
 Николай Столетов, командир на Българското Опълчение и командващ отбраната на връх Шипка през август 1877 г.
 Едуард Тотлебен, командващ превземането на гр. Плевен
 Аполон Цимерман, командир на XIV Армейски корпус, командващ на Долнодунавския отряд
 Алексей Шаховски, командир на XI Армейски корпус
 Иван Шаковски, командир на I Кавалерийска дивизия при гр. Плевен
 Юрий Шилдер - Шулднер, командир на V Пехотна дивизия, командващ първата атака срещу гр. Плевен
 Виктор Дандевил, командир на III Гвардейска дивизия, участваща в освобождението на гр. Етрополе, гр. Пловдив и гр. Асеновград
 Александър Имеретински, командир на II Пехотна дивизия и командващ Сборен отряд при гр. Ловеч
 Владимир Доброволски, командир на Стрелкова бригада и командващ колона при гр. Ловеч
 Иван Тутолмин, командир на Кавалерийска бригада
 Павел Карцов, командващ отряд при зимното преминаване на Стара планина
 Василий Лавров, командир на Лейбгвардейски Финландски полк
 Пьотър Вановски, командир на XII Армейски корпус
 Николай Святополк - Мирски, командир на IX Пехотна дивизия
 Дмитрий Милютин, военен министър
 Отон Раух, командир на II Стрелкова бригада от I Гвардейска пехотна дивизия
 Иван Ганецки, командир на Гренадирски корпус
 Николай Обручев, автор на стратегическия план за водене на войната
 Артур Непокойчицки, началник на Полевия щаб на действащата Дунавска руска армия
 Николай Веляминов, командир на XXXI Пехотна дивизия
 Александър Струков, адютант на княз Николай Николаевич, командир на Преден отряд от авангарда
на средната колона през заключителния етап на войната
 Павел Шувалов, командир на II Гвардейска Пехотна дивизия.
 Степан Макаров, морски офицер, провежда минни атаки срещу турския флот в Черно море
 Александър Деп, началник на инженерните войски
 Арзас Тергукасов, командир на Ереванския отряд
 Михаил Лорис - Меликов, командир на Действуващия Руски корпус на Кавказкия фронт.
 Едуард Делингсхаузен, командир на Северния отряд
 Василий Хейман, командир на главните сили на Действуващия Руски корпус на Кавказкия фронт
 Иван Лазарев, командир на войскова групировка на Кавказкия фронт
 Павел Зотов, командир на IV Армейски корпус
 Николай Масалски, началник на артилерията на Действуващата Руска армия
 Казимир Левицки, помощник на началника на Полевия щаб
 Василий Каталей, началник на свързочни войски, командир на III Гвардейска Пехотна дивизия
 Мартин Кучевски, помощник на началника на Полевия щаб
 Виктор Кренке, старши офицер на Шипченския отряд

Османска империя 
 Абдул Керим Надир паша, главнокомандващ на Балканския театър на военните действия
 Карл Детроа / Мехмед Али паша /, главнокомандващ на Балканския театър на военните действия, командир на Орханийската турска армия
 Ахмед Хефзи паша, командващ отбараната на с. Горни Дъбник
 Вейсел паша, командващ в битката при с. Шейново
 Ахмед Мухтар паша, главнокомандващ на Кавказкия фронт
 Осман паша, командир на Западната турска армия, командващ отбраната на гр. Плевен
 Сюлейман паша, командир на Централната турска армия, Източнодунавската турска армия, командващ атаката на гр. Стара Загора и Шипченския проход
 Валентин Бекер паша, командир на дивизия в Орханийската армия

Политици и дипломати

Русия 
 Александър II, император на Русия и велик княз на Финландия
 Александър Горчаков, министър на външнитеработи на Русия
 Николай Игнатиев, дипломат подписал Санстефанския договор
 Александър Нелидов, дипломат подписал Санстефанския договор

Османска империя 
 Садулах бей, подписал Санстефанския договор
 Сафет паша, подписал Санстефанския договор

Сърбия 
 Милан Обренович, княз на Сърбия
 Милойко Лешанин, командир на Тимошкия Армейски корпус

Румъния 
 Карол I, княз на Румъния

Други 
 Михаил Газенкампф, завеждащ канцеларията на главнокомандващия, ръководител на военните кореспонденти на руската и чуждестранна преса
 Иван Аренс, интендант на Действуващата Руска армия на Балканския полуостров и член на Полевия щаб
 Павел Милюков, историк и политик, доброволец на Кавказкия фронт
 Димитър Моллов, лекар, ръководи санитарен влак на Червения кръст
 Василий Немирович-Данченко, писател, военен кореспондент
 Николай Пирогов, лекар – хирург
 Василий Верешчагин, художник – баталист
 Николай Дмитриев-Оренбургски, художник-баталист
 Всеволод Гаршин, писател-доброволец, военен кореспондент